
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 106 

31 Ιανουάριου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Συγκρότηση της προβλεπόμενης επιτροπής στο άρ¬ 
θρο 4 παρ. 5 του ν.δ 108/73 «Περί τροποποιήσεως 
και συμπληρώσεως των διατάξεων περί της Υγει¬ 
ονομικής Περίθαλψης των τακτικών Δημοσίων πο¬ 
λιτικών υπαλλήλων, των πολιτικών και στρατιω¬ 
τικών συνταξιούχων, των μελών των οικογενειών 
αυτών κλπ» (Φ.Ε.Κ. 195/Α730.8.1973) όπως ισχύει.... 1 
Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του προσωπικού 
με σχέση εργασίας Ιδιωτικού Δικαίου του ΕΚΑΒ 
και των Νοσηλευτικών Ιδρυμάτων, Κέντρων Υγεί¬ 


ας, και Κέντρων Ψυχ. Υγείας. 2 

Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του προσωπικού 
των Νοσηλευτικών Ιδρυμάτων των Κέντρων Υγεί¬ 
ας και Κέντρων Ψυχικής Υγείας. 3 

Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του προσωπικού 

του ΕΚΑΒ. 4 

Ενεργείς εφημερίες Χημικών, Βιοχημικών, Κλινικών 
Χημικών, Βιολόγων, Φαρμακοποιών, Νοσοκ/κών 
Φαρμακοποιών, Ψυχολόγων, Φυσικών Νοσοκο¬ 
μείων - Ακτινοφυσικών και Κτηνιάτρων. 5 


Α ΠΟΦΑΣΕΙ Σ 

Αριθμ. ΔΥΙδ/9175 (1) 


Συγκρότηση της προβλεπόμενης επιτροπής στο άρ¬ 
θρο 4 παρ. 5 του ν.δ 108/73 «Περί τροποποιήσεως 
και συμπληρώσεως των διατάξεων περί της Υγειο¬ 
νομικής Περίθαλψης των τακτικών Δημοσίων πολι¬ 
τικών υπαλλήλων, των πολιτικών και στρατιωτικών 
συνταξιούχων, των μελών των οικογενειών αυτών 
κλπ» (Φ.Ε.Κ. 195/Α'/30.8.1973) όπως ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 4 παρ 5 του ν.δ 108/1973 
«Περί τροποποιήσεως και συμπληρώσεως των διατά¬ 


ξεων περί της Υγειονομικής Περίθαλψης των τακτικών 
Δημοσίων πολιτικών υπαλλήλων, των πολιτικών και 
στρατιωτικών συνταξιούχων, των μελών των οικογε¬ 
νειών αυτών κλπ» (Φ.Ε.Κ. 195/Α730.8.1973) όπως ισχύει. 

2. Τις διατάξεις των άρθρων 6 επ. του ν. 2768/1999 «Ρύθ¬ 
μιση συνταξιοδοτικών θεμάτων Νομικού Προσώπου Δημο¬ 
σίου Δικαίου με την επωνυμία Όργανισμός Περίθαλψης 
Ασφαλισμένων Δημοσίου (Ο.Π.Α.Δ.)», σύσταση Ανώνυμης 
Εταιρίας με την επωνυμία «Ανώνυμη Εταιρία Διαχείρισης 
Ειδικού Κεφαλαίου ΤΑΠ-ΟΤΕ (ΕΔΕΚΤ-ΟΤΕ)» και άλλες δι¬ 
ατάξεις (Φ.Ε.Κ. 273/6.12.1999/τ.Α') όπως ισχύουν. 

3. Τις διατάξεις του π.δ. 52/2001 «Οργανισμός Περί¬ 
θαλψης Ασφαλισμένων Δημοσίου» (Φ.Ε.Κ. 41/2001 τ.Α') 
όπως ισχύει και ειδικότερα το άρθρο 3 παρ.1 εδάφιο 
ιγ, το άρθρο 8, παρ 3, ενότητα β, εδάφιο ιβιβ, το άρθρο 
13, παρ 3, εν.α, εδ.ζζ, το άρθρο 14, παρ 2, εν.α, εδάφιο 
ζζ και το άρθρο 15 παρ θ. 

4. Τ ις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α' 98). 

5. Τις διατάξεις του π.δ. 121/2004 «Διορισμός Υπουργών 
και Υφυπουργών» (Φ.Ε.Κ. Α' 84/2004) όπως ισχύει. 

6. Την υπ’ αριθμ. 37930/ΔΙΟΕ1264/2005 υπουργική από¬ 
φαση (Φ.Ε.Κ. Β' 1432/14.10.2005) «Καθορισμός αρμοδιοτή¬ 
των των Υφυπουργών Οικονομίας και Οικονομικών». 

7. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προϋπο¬ 
λογισμού ποσού ύψους € 28.752,00 η οποία, για το έτος 
2006, θα καλυφθεί από τις εγγεγραμμένες πιστώσεις 
του προϋπολογισμού του Οργανισμού. Για τα επόμενα 
πέντε (5) έτη η δαπάνη θα ανέλθει συνολικά στο ποσό 
των € 143.760,00 και θα καλυφθεί από τις ανάλογες 
πιστώσεις που θα εγγράφονται κατ’ έτος στον προϋπο¬ 
λογισμό του Οργανισμού (Κ.Α.Ε. 0264), αποφασίζουμε: 

1. Συγκροτούμε την προβλεπόμενη στο άρθρο 4 παρ 
5 του ν.δ. 108/1973 (Φ.Ε.Κ. 195/Α') όπως ισχύει, επιτροπή 
προκειμένου να ελέγχει νόμω και ουσία τις προσφυγές 
που υποβάλλονται σύμφωνα με τα οριζόμενα στην παρ. 
4 του ιδίου άρθρου του ίδιου Νομοθετικού Διατάγματος 
δυνάμενη να ακυρώνει ή να τροποποιεί τις αποφάσεις 
του Δ.Σ του Οργανισμού Περίθαλψης Ασφαλισμένων 
του Δημοσίου (Ο.Π.Α.Δ.) περί επιβολής κυρώσεων. 

Η επιτροπή αποτελεί ιδία αρχή με δική της σφραγίδα 
και Πρωτόκολλο. 

Η επιτροπή απαρτίζεται από τα παρακάτω πρόσω¬ 
πα: 

Α) Τον Γεώργιο Κουρή του Ιωάννη, Γενικό Γραμματέα 
Δημοσιονομικής Πολιτικής του Υπουργείου Οικονομίας 
και Οικονομικών με αναπληρωτή τον Πασχάλη Μπου- 
χώρη του Αναστασίου, Γ ενικό Γ ραμματέα Υγείας του 
Υπουργείου Υγείας και Κοινωνικής Αλληλεγγύης. 

Β) Την Αθηνά Κύρλεση του Νικολάου, Προϊσταμένη της 
Γενικής Διεύθυνσης Δημόσιας Υγείας του Υπουργείου 
Υγείας και Κοινωνικής Αλληλεγγύης με αναπληρωτή 
τον Γεώργιο Κεχαγιαδάκη του Μιχαήλ, Διευθυντή της 
Διεύθυνσης Δημόσιας Υγιεινής του Υπουργείου Υγείας 
και Κοινωνικής Αλληλεγγύης. 

Γ) Τον Νικόλαο Φαρμάκη του Δημητρίου, Γενικό 
Διευθυντή του Ο.Π.Α.Δ. με αναπληρωτή τον Γεώργιο 
Λεχουρίτη του Αναστασίου, Διευθυντή Υγειονομικής 
Περίθαλψης του Ο.Π.Α.Δ. 

2. Πρόεδρο της Επιτροπής ορίζουμε τον Γ εώργιο Κου¬ 
ρή, Γενικό Γραμματέα Δημοσιονομικής Πολιτικής του 
Υπουργείου Οικονομίας και Οικονομικών. 

3. Γ ραμματέα της Επιτροπής ορίζουμε την Ουρανία 
Χαρμανίδη του Φιλίππου, υπάλληλο του Ο.Π.Α.Δ. με 
αναπληρώτρια τη Χριστίνα Ρωμανού του Αριστοτέλη, 
υπάλληλο του Ο.Π.Α.Δ. 

4. Η θητεία της Επιτροπής είναι τριετής. 

5. Έδρα της Επιτροπής ορίζεται η Αθήνα και ειδι¬ 
κότερα η έδρα της Κεντρικής Υπηρεσίας του Ο.Π.Α.Δ. 
(Μακεδονίας 8). 

6. Η Επιτροπή θα συνεδριάζει μετά από έγγραψη 
πρόσκληση. Η πρόσκληση, η οποία περιλαμβάνει την 
ημερήσια διάταξη, την ημέρα, την ώρα και τον τόπο 
διεξαγωγής των συνεδριάσεων καταρτίζεται από τον 
Πρόεδρο της Επιτροπής και γνωστοποιείται από τον 
Γ ραμματέα στα τακτικά και αναπληρωματικά μέλη της 
Επιτροπής, τουλάχιστον προ 48 ωρών. Η γνωστοποίηση 
μπορεί να γίνει με τηλεγράφημα, τηλεμοιοτυπία ή άλλο 
πρόσφορο μέσο, εφόσον το γεγονός αυτό αποδεικνύ- 
εται από σχετική σημείωση σε ειδικό βιβλίο, η οποία 
πρέπει να φέρει χρονολογία και την υπογραφή του 
προσώπου που έκανε την πρόσκληση. 

Η ημερήσια διάταξη συντάσσεται από τον Πρόεδρο. 
Ο Πρόεδρος κηρύσσει την έναρξη και την λήξη των 
συνεδριάσεων. 

Οι αποφάσεις της Επιτροπής λαμβάνονται με την 
απόλυτη πλειοψηφία. 

Για τις συνεδριάσεις της Επιτροπής συντάσσεται από 
τον Γ ραμματέα Πρακτικό, το οποίο επικυρώνεται από τα 
μέλη της Επιτροπής στην επόμενη συνεδρίαση. 

Γ ια τη νόμιμη υπόσταση αποσπασμάτων του Πρακτι¬ 
κού της Επιτροπής αρκεί η υπογραφή του Προέδρου ή 
του Αναπληρωτή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Γ.ΑΛΟΓΟΣΚΟΥΦΗΣ Π. ΔΟΥΚΑΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΝΙΚΗΤΑΣ ΚΑΚΛΑΜΑΝΗΣ 


Αριθ. ΥΙΟβ/Γ.Π. 120469/05 (2) 

Καθιέρωση με αμοιβή υπερωριακής, νυκτερινής και εξαι¬ 
ρέσιμων ημερών εργασίας του προσωπικού με σχέ¬ 
ση εργασίας Ιδιωτικού Δικαίου του ΕΚΑΒ και των 
Νοσηλευτικών Ιδρυμάτων, Κέντρων Υγείας, και Κέ¬ 
ντρων Ψυχ. Υγείας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (Φ.Ε.Κ. 
297/2003 τ,Α') 

2. Την υπ’ αριθμ. 2/72757/0022/31.12.2003 Εγκύκλιο του 
Γεν. Λογιστηρίου του Κράτους. 

3. Τις αποφάσεις των Δ/νσεων Επιθεώρησης Εργασίας 
των αρμοδίων Νομαρχιών. 

4. Το γεγονός ότι από τις διατάξεις της απόφασης 
αυτής προκαλείται δαπάνη ύψους πέντε εκατομμυρίων 
οκτακόσιων χιλιάδων ευρώ (5.800.000,00 €) η οποία θα 
αντιμετωπισθεί από τις πιστώσεις του Προϋπολογισμού 
Οικονομικού έτους 2005 του Υπουργείου Υγείας και 
Κοινωνικής Αλληλεγγύης (Φ. 210, ΚΑΕ 0511, 0512), απο¬ 
φασίζουμε: 

Εγκρίνουμε την καθιέρωση με αμοιβή υπερωριακής 
εργασίας και εργασίας νυχτερινής και εξαιρέσιμων 
ημερών προς συμπλήρωση του υποχρεωτικού ωραρίου 
εργασίας των υπαλλήλων ιδιωτικού δικαίου διαφόρων 
κλάδων και ειδικοτήτων που αμείβονται με τις διατάξεις 
του ν. 3205/2003 μέσω Συλλογικών Συμβάσεων Εργα¬ 
σίας ή κοινών υπουργικών αποφάσεων για το χρονικό 
διάστημα από 1.1.2006 μέχρι 31.12.2006, σύμφωνα με τις 
εγκριτικές αποφάσεις των αρμόδιων Δ/νσεων Επιθεώ¬ 
ρησης Εργασίας των Οικείων Νομαρχιών ως εξής: 

Α) ΕΚΑΒ για δεκαπέντε (15) άτομα μέχρι δεκατέσσερις 
τέσσερις χιλιάδες (14.000) ώρες. 

Β) Νοσηλευτικά Ιδρύματα, Κέντρα Υγείας, Κέντρα 
Ψυχικής Υγείας για τρεις χιλιάδες (3.000) άτομα περί¬ 
που μέχρι ένα εκατομμύριο εκατό σαράντα έξι χιλιάδες 
(1.146.000) ώρες. 

Η κατανομή των ωρών κατά Νοσοκομείο κ.λ.π. ενερ- 
γείται με απόφαση του Υπουργού Υγείας και Κοινωνικής 
Αλληλεγγύης ανάλογα με τις εμφανιζόμενες ανάγκες 
κάθε Νοσοκομείου κ,λ.π. και εντός των ορίων των υφι¬ 
σταμένων πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΥΙΟβ/Γ.Π. 133472/05 (3) 

Καθιέρωση με αμοιβή υπερωριακής, νυκτερινής και εξαι¬ 
ρέσιμων ημερών εργασίας του προσωπικού των Νο¬ 
σηλευτικών Ιδρυμάτων των Κέντρων Υγείας και Κέ¬ 
ντρων Ψυχικής Υγείας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (Φ.Ε.Κ. 
297/23.12.20 03/Α). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1275 


2. Το γεγονός ότι τα Νοσηλευτικά Ιδρύματα λειτουρ¬ 
γούν επί 24ώρου βάσεως 

3. Το γεγονός ότι από την απόφαση αυτή προκαλείται 
δαπάνη ύψους εκατόν δεκαεννέα εκατομμυρίων εκατό χι¬ 
λιάδων ευρώ (119.100.000,00 €) ευρώ για το έτος 2006 που 
θα αντιμετωπισθεί από τις πιστώσεις του προϋπολογισμού 
Υγείας και Κοινωνικής Αλληλεγγύης, και ειδικότερα από 
τους ΚΑΕ 0511 και 0512 του Φορέα 210, αποφασίζουμε: 

Εγκρίνουμε την καθιέρωση με αμοιβή είκοσι τριών 
εκατομμυρίων εννιακοσίων χιλιάδων (23.900.000) ωρών 
υπερωριακής, νυχτερινής και εξαιρέσιμων ημερών εργα¬ 
σίας για περίπου ογδόντα χιλιάδες (80.000) υπαλλήλους 
διαφόρων κλάδων και ειδικοτήτων των Νοσηλευτικών 
Ιδρυμάτων, των Κέντρων Υγείας και των Κέντρων Ψυ¬ 
χικής Υγείας του ν. 3329/2005 για το χρονικό διάστημα 
από 1.1.2006 μέχρι 31.12.2006 για την ομαλή και απρό¬ 
σκοπτη λειτουργία τους σε 24ωρη βάση. 

Η ωριαία αποζημίωση του ανωτέρω προσωπικού ορί¬ 
ζεται, σύμφωνα με τις διατάξεις του άρθρου 16 του ν. 
3205/2003 (Φ.Ε.Κ. 297/2003/Α). 

Η κατανομή των ωρών κατά Νοσοκομείο κ,λ.π. ενεργεί- 
ται με απόφαση του Υπουργού Υγείας και Πρόνοιας ανά¬ 
λογα με τις εμφανιζόμενες ανάγκες κάθε Νοσοκομείου. 

Ο αριθμός των συμμετεχόντων στις ανωτέρω εργα¬ 
σίες κατά Νοσοκομείο και οι ώρες κατά εργαζόμενο 
καθορίζονται με απόφαση του Διοικητικού Συμβουλίου 
του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΥΙΟβ/Γ.Π. 120401/05 (4) 

Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του προσωπικού του 
ΕΚΑΒ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (Φ.Ε.Κ. 
297/2003 τ.Α'). 

2. Την επιτακτική ανάγκη εύρυθμης λειτουργίας σε 
24ωρη βάση του ΕΚΑΒ. 

3. Το γεγονός ότι από την απόφαση αυτή προκαλείται 
δαπάνη ύψους επτά εκατομμυρίων εξακοσίων εβδομή¬ 
ντα πέντε χιλιάδων ευρώ (7. 675.000,00 €) για το έτος 
2006 που θα αντιμετωπισθεί από τις πιστώσεις του προ¬ 
ϋπολογισμού Υγείας και Κοινωνικής Αλληλεγγύης, και 
ειδικότερα από τους ΚΑΕ 0511 και 0512 του Φορέα 210. 

4. Το υπ’ αριθμ. 28112/9.11.2005 έγγραφο του ΕΚΑΒ, 
αποφασίζουμε: 

1. Εγκρίνουμε την καθιέρωση με αμοιβή ενός εκατομ¬ 
μυρίου πεντακοσίων τριάντα πέντε χιλιάδων (1.535.000) 
ωρών υπερωριακής, νυχτερινής και εξαιρέσιμων ημερών 
εργασίας για περίπου τρεις χιλιάδες τριακόσιους εξή¬ 
ντα (3.360) υπαλλήλους διαφόρων κλάδων και ειδικοτή¬ 
των του Εθνικού Κέντρου Άμεσης Βοήθειας (Κεντρική 
υπηρεσία - Παραρτήματα) για το χρονικό διάστημα από 
1.1.2006 μέχρι 31.12.2006 για την ομαλή και απρόσκοπτη 
λειτουργία τους σε 24ωρη βάση. 


2. Σε κάθε περίπτωση η δαπάνη για την πληρωμή 
των ανωτέρω αποζημιώσεων περιορίζεται αποκλειστικά 
και μόνο μέσα στα πλαίσια των εγγεγραμμένων για το 
σκοπό αυτό πιστώσεων στον οικείο προϋπολογισμό και 
δεν δύναται να αυξηθεί παρά μόνο με απόφαση του 
Υπουργού Υγείας και Οικονομικών, μετά από αιτιολο¬ 
γημένη πρόταση του οικείου διατάκτη 

Η ωριαία αποζημίωση του ανωτέρω προσωπικού ορί¬ 
ζεται, σύμφωνα με τις διατάξεις του άρθρου 16 του ν. 
3205/2003 (Φ.Ε.Κ. 297/2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΥΙΟβ/Γ.Π. 140919/05 (5) 

Ενεργείς εφημερίες Χημικών, Βιοχημικών, Κλινικών Χη¬ 
μικών, Βιολόγων, Φαρμακοποιών, Νοσοκ/κών Φαρμα¬ 
κοποιών, Ψυχολόγων, Φυσικών Νοσοκομείων - Ακτι- 
νοφυσικών και Κτηνιάτρων. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 ( Φ.Ε.Κ. 
297/23.12.20 03/Α). 

2. Τις διατάξεις του άρθρου 13 ν. 3204/2003 (Φ.Ε.Κ. 
296/23.12.2003/Ά). 

3. Το γεγονός ότι από την απόφαση αυτή προκαλείται 
δαπάνη ύψους δεκατριών εκατομμυρίων τρακοσίων εί¬ 
κοσι πέντε χιλιάδων ευρώ (13.325.000,00 €) για το έτος 
2006 που θα αντιμετωπισθεί από τις πιστώσεις του 
προϋπολογισμού Υγείας και Κοινωνικής Αλληλεγγύης, 
και ειδικότερα από τους ΚΑΕ 0511 και 0512 του Φορέα 
210, αποφασίζουμε: 

Εγκρίνουμε την καταβολή ενεργών εφημεριών για 
το χρονικό διάστημα από 1.1.2006 έως 31.12.2006, για 
περίπου χίλιους πεντακόσιους (1500) υπαλλήλους που 
ανήκουν στους κλάδους των Χημικών, Βιοχημικών, Κλι¬ 
νικών Χημικών, Βιολόγων, Φαρμακοποιών - Νοσοκομεια¬ 
κών Φαρμακοποιών, Ψυχολόγων, Φυσικών Νοσοκομείων 
- Ακτινοφυσικών και Κτηνιάτρων ως εξής: 

α. Νοσοκομεία Αθήνας - Πειραιά Θεσσαλονίκης 

Οι Φαρμακοποιοί - Νοσοκομειακοί Φαρμακοποιοί, Χη¬ 
μικοί, Βιοχημικοί, Κλινικοί Χημικοί, Βιολόγοι, Κτηνίατροι, 
Φυσικοί Νοσοκομείων, Ακτινοφυσικοί και Ψυχολόγοι, 
μπορούν να πραγματοποιούν το μέγιστο οκτώ (8) εφη¬ 
μερίες το μήνα, όταν οι ανάγκες το επιβάλλουν. 

Κατ’ εξαίρεση επιτρέπεται η πραγματοποίηση μέχρι 
δέκα (10) εφημερίες το μήνα σε τρεις (3) Φαρμακοποιούς, 
Νοσοκομειακούς Φαρμακοποιούς του Κέντρου Δηλητη¬ 
ριάσεων του Γ.Ν. Παίδων Αθηνών «Π. και Α. Κυριάκού». 

β. Νοσοκομεία Επαρχίας 

Στους Φαρμακοποιούς - Νοσοκομειακούς Φαρμα¬ 
κοποιούς, Χημικούς Βιοχημικούς, Κλινικούς Χημικούς, 
Βιολόγους, Ψυχολόγους, Κτηνιάτρους και Φυσικούς 
Νοσοκομείων - Ακτινοφυσικούς που υπηρετούν σε 
Νοσοκομειακά Ιδρύματα της επαρχίας επιτρέπεται η 
καταβολή αποζημίωσης μέχρι δέκα (10) εφημεριών το 
μέγιστο κατά μήνα. 

γ. Η ενεργός εφημερία γίνεται σε 1672 ωρη συνεχή 
υπηρεσία τις εργάσιμες ημέρες και 24ωρη Σάββατα 
Κυριακές και αργίες, η δε αποζημίωση ορίζεται σύμφωνα 
με τις διατάξεις του άρθρ. 16 του ν. 3205/2003 

δ. Εξαιρέσεις - Ειδικές Ρυθμίσεις 

Σε όσα επαρχιακά νοσοκομεία υπηρετούν ένα ή δύο 
άτομα των ειδικοτήτων Χημικών, Βιοχημικών, Κλινικών 
Χημικών και Βιολόγων κατά Τμήμα, επιτρέπεται η κα¬ 
ταβολή αποζημίωσης για εφημερίες μέχρι του ύψους 
των ακαθάριστων αποδοχών τους. 

Σε όσους Χημικούς Βιοχημικούς, Κλινικούς Χημικούς 
και Βιολόγους συμμετέχουν σε εργαστήρια Νοσοκομεί¬ 
ων που λειτουργούν σε ομάδες μεταμόσχευσης οργά¬ 
νων, ανεξάρτητα από το Τμήμα που ανήκουν επιτρέπε¬ 
ται η καταβολή αποζημίωσης για ενεργείς εφημερίες 
μέχρι τους ύψους των ακαθάριστων αποδοχών τους. 
Επιτρέπεται η καταβολή αποζημίωσης μέχρι δέκα (10) 
εφημερίες το μήνα σε Χημικούς, Βιοχημικούς, Κλινικούς 
Χημικούς, Βιολόγους και Ψυχολόγους, που εργάζονται 
σε Τμήματα που υπηρετούν μέχρι και τρία (3) άτομα 
των παραπάνω ειδικοτήτων. 

Στην περίπτωση αυτή και εφόσον ο μήνας έχει 31 
ημέρες επιτρέπεται η καταβολή αποζημίωσης για μία (1) 
εφημερία επιπλέον των δέκα (10) την οποία θα πραγμα¬ 
τοποιεί εκ περιτροπής το υπηρετούν προσωπικό. 

Οι ειδικευόμενοι Μικροβιολόγοι γιατροί, κατά το χρο¬ 
νικό διάστημα της εκπαίδευσης στο Βιοχημικό Εργαστή¬ 
ριο εφημερεύουν σ' αυτό. Για όσο χρονικό διάστημα δεν 
υπάρχουν ειδικευόμενοι Μικροβιολόγοι, μπορούν οι Χη¬ 
μικοί Βιοχημικοί, Κλινικοί Χημικοί και Βιολόγοι του Τμή¬ 
ματος να πραγματοποιούν αριθμό ενεργών εφημεριών 
μέχρι του ύψους των ακαθάριστων αποδοχών τους. 

Σ’ όσα Τμήματα ή Μονάδες υπηρετούν πάνω από τέσ¬ 
σερα (4) άτομα των ειδικοτήτων Χημικών, Βιοχημικών, 
Κλινικών - Χημικών και Βιολόγων ο αριθμός των ενερ¬ 
γών εφημεριών που μπορούν να πραγματοποιούν κατά 
τις ημέρες Σάββατο και Κυριακή δεν μπορούν να είναι 
ανώτερες των τεσσάρων (4) κάθε μήνα κατ’ άτομο. 

Στους περιορισμούς των ημερών Σαββάτων και Κυρια¬ 
κών δεν συμπεριλαμβάνονται οι αργίες που συμπίπτουν 
με καθημερινές ημέρες. 

Οι Ψυχολόγοι που υπηρετούν σε αποκεντρωμένους 
Ιατροπαιδαγωγικούς Σταθμούς, ξενώνες ή μονάδες 
αποκατάστασης και άλλες εξωνοσοκομειακές μονά¬ 
δες μπορούν να υπηρετούν μέρος της εφημερίας τους 
ή το σύνολο της εφημερίας τους στις μονάδες τους 
εφόσον αυτές παραμένουν ανοικτές εκτός του ημερή¬ 
σιου ωραρίου με τα υπόλοιπα εφημερεύοντα μέλη της 
Ιατρικής ή Ψυχιατρικής Υπηρεσίας ή με συναδέλφους 
Ψυχολόγους. 


Σε γενικά ή ειδικά Νοσοκομεία ή Ψυχιατρικά Τμήμα¬ 
τα ή Ψυχιατρικά Νοσοκομεία ή Ψυχολόγοι μπορούν να 
πραγματοποιούν ενεργό εφημερία κατά τις ημέρες της 
γενικής εφημερίας και κατά τις ημέρες της μη ανοικτής 
εφημερίας εξυπηρετώντας ανάγκες του Νοσοκομείου. 

ε) Γ ενικές Ρυθμίσεις 

Οι ενεργείς εφημερίες των Ψυχολόγων, Φαρμακο¬ 
ποιών - Νοσοκομειακών, Φαρμακοποιών, Χημικών, Βιο¬ 
χημικών, Κλινικών Χημικών, Κτηνιάτρων, Βιολόγων και 
Φυσικών Νοσοκομείων - Ακτινοφυσικών, είναι υποχρε¬ 
ωτικές (άρθρο 13 του ν. 3204/2003) η δε αποζημίωση σε 
καμία περίπτωση δεν μπορεί να υπερβαίνει τα όρια, που 
θέτει το άρθρο 104 του Συντάγματος. Τα ανώτατα όρια 
πραγματοποίησης ενεργών εφημεριών δεν εξαντλού¬ 
νται υποχρεωτικά αλλά αποτελούν το πλαίσιο μέσα στο 
οποίο μπορούν να κινηθούν τα Διοικητικά Συμβούλια 
μετά από εισήγηση προς αυτά του Δ/ντή του Τμήματος 
του Τομεάρχη και της Επιστημονικής Επιτροπής. 

Γ ια τους Ψυχολόγους, Φαρμακοποιούς - Νοσοκομεια¬ 
κούς Φαρμακοποιούς, Χημικούς, Βιοχημικούς Κλινικούς 
Χημικούς, Βιολόγους και Φυσικούς Νοσοκομείων - Ακτι- 
νοφυσικούς που υπηρετούν με απόσπαση ή τους έχει 
χορηγηθεί εκπαιδευτική άδεια, η αποζημίωση για τις 
ενεργείς εφημερίες θα καταβάλλεται από το Νοσοκο¬ 
μείο στο οποίο προσφέρουν υπηρεσία. 

Η ενεργός εφημερία νοείται και αποζημιώνεται, όπως 
προβλέπεται από τις ισχύουσες διατάξεις μόνο για το 
προσωπικό που παραμένει στην θέση του όλες τις ώρες 
που προβλέπεται πιο πάνω. 

Ο μηνιαίος προγραμματισμός των ενεργών εφημερι¬ 
ών θα εγκρίνεται εκ των προτέρων από τα Διοικητικά 
Συμβούλια των Νοσοκομείων και θα κοινοποιείται στους 
ενδιαφερομένους. 

Οι πίνακες του εφημερεύοντος προσωπικού θ' αναρ- 
τώνται στην είσοδο των Νοσοκομείων στο τμήμα επει¬ 
γόντων περιστατικών και στο αντίστοιχο Τμήμα των 
Νοσοκομειακών Ιδρυμάτων. 

Η κατανομή των ωρών κατά Νοσοκομείο ενεργείται με 
απόφαση του Υπουργού Υγείας και Πρόνοιας ανάλογα 
με τις εμφανιζόμενες ανάγκες κάθε Νοσοκομείου. 

Ο αριθμός των συμμετεχόντων στις ανωτέρω εργα¬ 
σίες κατά Νοσοκομείο και οι ώρες κατά εργαζόμενο 
καθορίζονται με απόφαση του Διοικητικού Συμβουλίου 
του Νοσοκομείου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2006 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

